钦定古今图书集成/理学汇编/文学典/第097卷 > 张诩
## 钦定古今图书集成/理学汇编/文学典/第097卷 > 张诩

按《广东通志》：“诩字廷实，番禺人。少负经济，力行好古，
厌薄章句。莆田彭诏见其诗，叹曰：‘岭海孤凤也’。成化
甲辰，登进士，请告归。都御史屠滽俾有司促之仕，赴
阙，授户部主事。寻丁艰，遂隐居二十馀年，高蹈清修，
不屑时事。御史累疏荐，俱谢病不起。甲戌，会有旨用
御史高公韶荐，拜南京通政司参议。檄下，趣上道，具”
疏辞，遂抱疾赴留都，谒孝陵而归。抵家不越旬而卒，
年六十。诩学务主静，渊源圣始。献章每喜其谭元微
有会，与楚李承箕齐名。